# An Unearthly Child (Doctor Who)

### Fra Wikipedia, den frie encyklopedi

001 – An Unearthly Child Den første Doktoren
Forfatter | Anthony Coburn, C.E. Webber (episode 1, ukreditert)
Regissør | Waris Hussein
Manuskriptredigerer | David Whitaker
Produsent | Verity Lambert, Mervyn Pinfield (associate producer)
Produksjonskode | A
Sesong | 1
Lengde | 4 episoder à 25 minutter
Først vist | 23. november–14. desember 1963
Neste historie | The Daleks
Skuespillere
Doctor Who – William Hartnell Ian Chesterton – William Russell Barbara Wright – Jacqueline Hill Susan Foreman – Carole Ann Ford Za – Derek Newark
Hur – Alethea Charlton
Old Mother – Eileen Way
Kal – Jeremy Young
Horg – Howard Lang

An Unearthly Child er den første historien i den britiske serien Doctor Who og ble vist på BBC One i fire deler fra 23. november til 14. desember 1963. Den introduserer William Hartnell som den første Doktoren, Carole Ann Ford som Susan Foreman, Jacqueline Hill som Barbara Wright og William Russell som Ian Chesterton.

## [rediger] Episodenavn

1. An Unearthly Child
2. The Cave of Skulls
3. The Forest of Fear
4. The Firemaker

## [rediger] Sammendrag

Lærerne Ian Chesterton og Barbara Wright har begge en elev som har et veldig uvanlig syn på historien og uvanlig mye kunnskap for en på hennes alder. De følger etter henne hjem en dag for å finne ut mer om henne og de ender opp på en søppeldynge hvor hun forsvinner. Der møter de en gammel mann og det viser seg at han er hennes bestefar. De bor begge i en telefonkiosk som er større på innsiden enn på utsiden. Bestefaren, som bare kaller seg selv for Doktoren, sier at de lever i eksil etter at de måtte dra fra sin egen planet. Susan forteller Ian og Barbara at det egentlig er en TARDIS (Time And Relative Dimensions In Space), som er en maskin som kan reise i tid og rom. Doktoren tør ikke å slippe Ian og Barbara ut av den igjen fordi han er redd for at de skal fortelle noen. Han tar så å dematerialiserer den med alle sammen om bord og de ender opp i steinalderen.

De beskylder Doktoren for at han har kidnappet de, mens han er mest bekymret over at tardisenen ikke har skiftet fasong. Den ser fremdeles ut som en telefonkiosk. Han konkluderer derfor med at kameleonskretsen har gått i stykker.

De blir raskt involvert i et maktspill i en steinalderstamme hvor lederen Za blir latterliggjort fordi han ikke klarer å lage ild, slik som hans far gjorde. Et medlem av en annen stamme, Kal, sier at han vil lage ild hvis stammen utroper ham som ny leder. Han prøver å få Doktoren med etter at han så Doktoren tenne en fyrstikk. Doktoren har dog mistet fyrstikkene og kan ikke hjelpe. Som straff blir alle fire sperret inne i skallehulene (Cave of Skulls), som inneholder rester etter folk som har blitt drept. Før stammen rekker å drepe de, blir de reddet av moren av den nåværende lederen, som tror at de kan lage ild men ikke vil at de skal gjøre det fordi ild bringer ulykke. Alle fire flykter deretter inn i en skog hvor de blir jaget av Za og hans partner Hur.

Etter at Za og Hur endelig finner de blir Za nesten drept av et dyr. Doktoren overveier å drepe huleboeren for å komme seg vekk, men blir stoppet av Ian. De lager en båre og bringer Za tilbake til stammen, som de håper vil bli mer vennligsinnet mot de. I mellomtiden har Kal drept Zas mor og beskyldt ham for å ha gjort det. Alle fire blir derfor igjen sperret inne i skallehulene, men blir raskt reddet av Za. Ian hjelper Za med å lage ild og Za dreper så Kal og blir igjen utropt til leder over stammen. Han bestemmer så at de fire tidsreiserne skal bli en del av stammen og beordrer at de skal bli sperret inne i hulene for godt.

Susan klekker ut en plan og de klarer å distrahere og skremme huleboerne nok til at de klarer å flykte. De kommer seg tilbake til tardisen som igjen dematerialiserer seg. De ender opp på en ny planet og Doktoren sier at de kan være hvor som helst. Han ber Susan om å lese av geigertelleren og hun sier at den viser normal radioaktivitet. Etter at hun går vekk fra den, flytter viseren seg over til «fare».

## [rediger] Pilotepisoden

Den første episoden, An Unearthly Child, ble spilt inn en måned før innspillingen av serien begynte for fullt. Denne innspillingen ble forkludret på grunn av flere tekniske problemer og feil under skuespillernes fremføring. Et av problemene var at dørene inn til tardisens kontrollrom ikke ville lukke seg skikkelig. De åpnet og lukket seg igjen flere ganger undre innspillingen av denne scenen. To versjoner av denne scenen ble spilt inn, sammen med et avbrutt forsøk på starte innspillingen av den andre versjonen.

Etter at Sydney Newman så opptaket, hadde han et møte med Verity Lambert og Waris Hussein. Han gikk gjennom alle feilene han fant i piloten og beordret de til å spille den inn på nytt. En konsekvens av dette var at serien begynte senere enn planlagt på TV. Den var planlagt å skulle starte 16. november 1963, men ble utsatt en uke til 23. november. Denne episoden er kjent som den uviste pilotepisoden, selv om den var aldri ment å være det. På denne tiden var det ikke vanlig praksis å produsere pilotepisoder i Storbritannia.

I ukene før innspillingen av den episoden som ble vist på TV, ble det gjort flere forandringer på kostymer, effekter, fremføringen og manuskriptet (som opprinnelig hadde en mer ufølsom og truende Doktor, og en Susan som gjorde rare ting, slik som å snerte blekk-klatter på papir). Tordenlyden ble fjernet fra åpningsmelodien, Susans kjole ble forandret slik at hun så mer ut som en skolejente, Doktorens kostyme ble forandret fra dress til edwardianske klær, en referanse som hintet at Doktoren og Susan var fra det 49. århundre ble fjernet, dørene til tardisen ble fikset slik at de lukket seg skikkelig og tardisens lydeffekt ble forbedret.

Denne versjonen av episoden ble ikke vist på TV før 26. august 1991, da BBC viste en versjon hvor de hadde klippet sammen den første halvdelen med en av de to komplette versjonene av den andre halvdelen. De valgte den versjonen av den andre halvdelen hvor dørene til tardisen ikke lukket seg. Denne versjonen ble senere utgitt på VHS-samlingen The Hartnell Years. I januar 2006 ble Doctor Who: The Beginning utgitt på DVD i Storbritannia. Den inneholdt to versjoner av episoden. En uredigert versjon, som hadde begge versjonene av den andre delen, og en ny versjon som bruker de beste delene fra hele innspillingen. Sistnevnte hadde også flere redigeringer og forandringer som fjernet tekniske problemer, gale replikker og bakgrunnsstøy.

## [rediger] Titler

I begynnelsen av serien fantes det ikke noen titler for hver historie. Disse historiene har derfor blitt kalt flere ting opp gjennom årene.

De følgende titlene har blitt brukt for denne historien.

- The Tribe of Gum – En tidlig arbeidstittel som ble brukt fram til begynnelsen av filmingen. Den finnes i noen få dokumenter fra tidlig i utviklingen av serien og dukket også opp igjen referansedokumenter sent på 70-tallet og 80-tallet. Den ble også brukt på manuskriptet da det ble utgitt av Titan Books.
- 100,000 BC – Denne tittelen ble brukt da historien ble filmet og lister.
- The Paleolithic Age – Brukt av Verity Lambert i et brev til en seer i slutten av 1964.
- The Stone Age – Brukt i dokumentene relatert til en senere historie i 1965.
- An Unearthly Child (og diverse varianter) – Den første episodens tittel, brukt i Radio Times Tenth Anniversary Special fra 1973 og i The Making of Doctor Who fra 1976. Dette er også den tittelen BBC har valgt for sine utgivelser.
- The Cavemen – En beskrivende tittel brukt i en liste fra 1974 laget av fans fordi det ikke fantes noen andre, offisielt kjente titler.

## [rediger] Trivia

- I den første episoden får Susan kjeft fordi hun ikke vet hvor mange shilling som er i et pund. Hun sier at hun glemte at Storbritannia ikke har begynt å bruke desimalsystemet for penger enda. Diskusjoner rundt dette kan dateres helt tilbake til det 19. århundre. Halsburyutvalget ble opprettet i 1961 for å se om man skulle gå over til å bruke desimalsystemet, og det presenterte sin rapport i 1963. Utvalgets anbefalinger ble godkjent i 1966 og i 1971 ble den britiske valuta konvertert til desimalsystemet på Decimal Day.
- Terrance Dicks skrev boken basert på historien. Den ble utgitt under tittelen Doctor Who and an Unearthly Child i oktober 1981.
- Den andre episoden nevner at skipet kan kamuflere seg, men at denne funksjonen ikke virker. I senere historier blir denne funsksjonen kalt kameleonskretsen.
- Den første episoden ble vist på TV dagen etter drapet på John F. Kennedy. Det finnes en myte som sier at sendingen ble utsatt i noen minutter på grunn av ekstra nyhetssendinger. I virkeligheten ble den utsatt i bare 80 sekunder. Episoden ble dog sendt på nytt 30. november på grunn av at strømmen gikk flere steder i landet og at folk kanskje overså at en ny serie hadde begynt på grunn av drapet. Denne reprisen ble ikke vist i Nord-Irland.
- Coburns manuskript for den første episoden var basert på et utkast forberedt av C.E. Webber, som også hadde bidratt på utviklingen av serien. Sjef for serier hos BBC, Donald Wilson, syntes at Webber ikke klarte å skrive på det nivået som trengtes for Doctor Who og derfor ble ingen av hans manuskript produsert. På interne dokumenter hos BBC ble han nevnt som medforfatter, men ikke i episoden som ble vist.
- Musikken ble skrevet av Norman Kay.

## [rediger] Se også

- Doctor Who – hovedartikkel
- Liste over Doctor Who-historier

Hentet fra «http://no.wikipedia.org../../../a/n/_/An_Unearthly_Child_%28Doctor_Who%29_d864.html»

Kategori: Doctor Who-historier

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Deutsch
- English